Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 276/04)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Kärnten«

Referencenummer: PDO-AT-A0218-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Produktets betegnelse

Kärnten

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Kärnten« må anvendes om vin og mousserende kvalitetsvin. Den anvendes dog ikke i praksis om sidstnævnte type. »Kärnten« produceres primært som »Qualitätswein«, hvis analytiske egenskaber er anført i produktspecifikationen.

»Kärnten« produceres også med andre sondringer (f.eks. »Kabinett«, »Spätlese«, »Eiswein«). De tilsvarende analytiske egenskaber er anført i produktspecifikationen. De dominerende organoleptiske egenskaber kan karakteriseres som frugtagtige, tørre og aromatiske. Andre organoleptiske egenskaber er anført i produktspecifikationen.

Generelle analytiske egenskaber Maksimalt totalt alkoholindhold (i % vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse i henhold til forordning (EU) 2019/934 og (EU) 2019/935, er tilladte for oprindelsesbetegnelsen »Kärnten«, bortset fra behandling med kaliumsorbat og dimethyldicarbonat. I overensstemmelse med forordning (EU) 2019/934 og (EU) 2019/935 er det muligt at afsyre vinene. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og (EU) 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b) Maksimale udbytter

10 000 kilogram druer pr. hektar

6. Afgrænset geografisk område

Det afgrænsede geografiske område med oprindelsesbetegnelsen »Kärnten« omfatter hele provinsen Kärnten i Østrig.

7. Primære druesorter

Zweigelt — Rotburger

Grüner Veltliner — Weißgipfler

Zweigelt — Blauer Zweigelt

8. Tilknytning til det geografiske område

Kärnten grænser op til Østtyrol mod vest, Salzburg mod nordvest, Steiermark mod nordøst og øst, Slovenien mod syd samt de italienske regioner Friuli-Venezia Giulia og Veneto. Grænsen består næsten udelukkende af bjergkamme: Hohe Tauern og Gurktal-alperne mod nord, Koralperne mod øst, de Karniske Alper og Karawanken mod syd, Lienz-Dolomitterne og Schobergruppen mod vest.

Indsnævringen af området i midten til blot 44 km2 kombineret med de forskellige typer terræn resulterer i en opdeling mellem øvre Kärnten med dens høje bjerge og nedre Kärnten, som er domineret af Klagenfurt-bækkenet og de brede floddale. Kärnten ligger i Centraleuropas tempererede klimaområde. Middelhavsklimaets indvirkning er generelt overvurderet. Den største alpine højderyg fungerer også som et betydeligt vejrskel, men ikke et klimamæssigt skel. Klimaet er dog stærkt påvirket af den sydvendte position, relieffet og andre lokale forhold. Dette skaber mikroklimaer.

Produktionsstrukturen i Kärnten-vinregionen er kendetegnet ved familieejede vinproducerende virksomheder, som hovedsagelig forarbejder druer fra egen produktion og i mange tilfælde også sælger direkte fra deres landbrug. Vinstokkene dyrkes næsten udelukkende ved hjælp af »højkultur«-opbindings- og beskæringssystemer og trådrammer.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type af yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Kärnten« kun markedsføres, hvis den har et officielt kvalitetskontrolnummer (Staatliche Prüfnummer). Denne regel gælder ikke for »Sekt«, »Qualitätsschaumwein« eller »Hauersekt«.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.